OpenLLM-France/wikimedia huggingface dataset:
# Animal Crossing (heuliad c'hoarioù video)

Animal Crossing zo anv un heuliad c'hoarioù video eskemmoù sokial sevenet hag embannet gant Nintendo. An heuliad a zo bet ijinet ha krouet gant Katsuya Eguchi hag Hisashi Nogami. En Animal Crossing, ar c'hoarier a zo un den a vev en ur gêriadennig annezet gant loened denheñvelek. An tu a zo d'ar c'hoarier d'ober meur a obererezh disheñvel evel pesketa, trapañ amprevaned, klask fosiled. An heuliad a zo brudet rak difin eo, hag implij a ra horolaj ha deiziataer al letrin evit heuliañ ar vuhez wirion.
Abaoe embann ar c'hentañ c'hoari e 2001, pemp c'hoari Animal Crossing a zo bet embannet dre ar bed. Pep hini anezho a zo bet embannet war ar savennoù Nintendo 64/iQue Player (gwellaet hag adsavet evit ar GameCube), Nintendo DS, Wii, Nintendo 3DS ha Nintendo Switch. An heuliad a zo bet degemeret mat ha berzh bras en deus graet a-fed gwerzhioù gant ouzhpenn 77 milion à c'hoarioù gwerzhet dre ar bed. Tri c'hoari video doare spin-off a zo bet embannet: Animal Crossing: Happy Home Designer savet evit an Nintendo 3DS, Animal Crossing: Amiibo Festival war ar Wii U hag Animal Crossing: Pocket Camp war ar savennoù poellgomzerioù. Un DLC da baeañ a zo bet embannet war an Nintendo Switch evit ar c'hoari Animal Crossing: New Horizons, anvet Animal Crossing: New Horizons – Happy Home Paradise.
# C'hoari video liesc'hoarier

Ur c'hoari video liesc'hoarier a vez graet eus ur c'hoari video gant meur a zen o c'hoari war ar memes tro. C'hoariet e vez pe en un doare lec'hel (war ul letrin saloñs da skouer) pe enlinenn dre internet. An doare c'hoari a c'hell bezañ unan c'hoarier a-enep c'hoarier pe asambles. Evit ar re enlinenn e vez implijet alies doareoù eskemm evit unvaniñ an oberiantizoù (chat, mikro), ar pezh na vez ket er c'hoarioù video unc'hoarier. Pa oa kroget ar c'hoarioù video e oant holl reoù unc'hoarier met gant an amzer o tremen ez eus bet muioc'h-mui a c'hoarioù savet gant ar soñj bezañ liesc'hoarier. Hiziv-an-deiz e vez embannet c'hoarioù liesc'hoarier nemetken (evel Star Wars: Battlefront) hep lodenn unc'hoarier ebet, ar pezh a c'hell bezañ orin da dabutoù.
# Cloud gaming

Cloud gaming, lesanvet ivez c'hoari diwar c'houlenn (gaming on demand) pe game streaming, zo un doare c'hoari enlinenn lec'h ma vez c'hoariet ur c'hoari video met dre ur servijer pe dre streamoù: ar c'hoari (video, son...) a zo degaset eeun betek urzhiataer pe skramm ar c'hoarier o tremen dre ur servij cloud. Disheñvel eo neuze diouzh an doare c'hoari a vez kavet peurliesañ, lec'h ma vez ar c'hoari o treiñ wal letrin, urzhiataer personel pe poellgomz ar c'hoarier.

## Notennoù ha daveennoù

* ↑ Cloud gaming vs. console gaming: The pros and cons of each (2 October 2019).
* ↑ Cloud gaming streaming services set to change your game - Latest News | Gadgets Now (2019-10-27).
# Gauntlet: The Third Encounter

Gauntlet: The Third Encounter a zo ur c'hoari video doare gwezh arkad gant Atari, hag a voe embannet war al letrin hezoug Atari Lynx e 1990. Ar c'hoari a c'hell bezañ c'hoariet pe e-unan pe betek pevar c'hoarier war ar memes tro. Degaset e voe gant ar c'hoari klasoù tudennoù nevez doare “Nerd” pe “Punkrocker” bet e oa bet unan eus ar c'hoarioù nemetañ oc'h implij ur sell a-blom war an Atari Lynx, unan all a voe an adsevel da Klax.

## An istor

Ur werenn-strink a gouezh a mil damm eus an oabl en ur c'hastell, ret eo adpakañ an tammoù anezhañ adal 40 milendall disheñvel. Ur bloaz goude e embann US Gold ha Tengen ur c'hoari disheñvel kren anvet Gauntlet III: The Final Quest.

## Tro-dro d'ar c'hoari

* An dudenn Bugdroid a zo ur robot bihan gwer implijet gant Google evit bezañ ardamez ar savenn Android, awenet e vefe adal ar c'hoari Gauntlet: The Third Encounter
# Mario Kart DS

Ur c'hoari redadegoù eo Mario Kart DS.
D'ar 25 a viz Du 2005 e oa deuet er-maez en Europa war Nintendo DS. 5vet tamm an heuliadenn Mario Kart eo.
C'hoari kentañ al letrin a c'heller kas en-linenn eo, a-drugarez d'ar gevreadenn Nintendo Wi-Fi.
Er c'hoari-mañ e adkaver ul lodenn vat eus tudennoù an heuliadenn Mario (met lod all a zo nevez-flamm). Un diforc'h a-bouez a zo e-keñver Mario Kart: Doubl Dash !! : o-unan eo ar rederien en o c'harr.
Ouzh skramm an nec'h a zo d'an Nintendo DS e weler e dudenn dre ur sell sinema. War skramm an traoñ e weler ur gartenn eus ar redadeg dre ur sell a-us d'ar c'hoarier.
Ur mizvezh goude deroù gwerzh Mario Kart DS e vefe bet prenet 800 000 skouerenn anezhañ hervez Nintendo.

## Roll ar redadegoù

* GP Nitro
** Kib kabell-touseg
** Kib bleunienn
* GP Mod kozh
** Kib Krogen
** Kib Bananezen

## Liammoù diavaez

* Lec'hienn ofisiel Mario Kart
# Street Fighter

Street Fighter (ストリートファイター Sutorīto Faitā), berraet en SF pe スト (Suto), zo un heuliad c'hoarioù video sevenet ha gwerzhet gant Capcom. Ar c'hentañ hini en heuliad a voe embannet e 1987, heuliet gant pemp all, gant un toullad c'hoarioù all kemmesk gant frañchizoù all. Ouhzpenn-se e voe savet tresadennoù-bev, filmoù. Ar c'hoari a raio ar muiañ a verzh a voe embannet e 1991 hag a oa Street Fighter II. Chomet eo diazez ar c'hoari evel patrom d'ar re memes doare. Street Fighter zo ur frañchiz en deus graet berzh bras hag a gendalc'h hiziv-an-deiz c'hoazh.

## Istor
### Street Fighter (1987)

Street Fighter, treset gant Takashi Nishiyama ha Hiroshi Matsumoto, a oa bet embannet e 1987. Er c'hoari-se, ar c'hoarier a zo an dudenn Ryu un emganner a zoare. Kemer a ra perzh en ur c'horgad bedel arzoù emgannañ. Pemp bro a zo gant 10 enebour an holl. Un eil c'hoarier a c'hell kemer perzh pa fell dezhañ o kemer an dudenn enebour da Ryu, ar stadunanat Ken.
Ar c'hoarier a c'hell seveniñ tri doare dagadenn, pep hini o vezañ disheñvel a-fed nerzh ha primded. Teir dagadenn ispisial a zo ivez: an Hadouken, Shoryuken, hag an Tatsumaki Senpukyaku. An holl dagadennoù a zo sevenet gant ar c'hoarier hervez ar bontonoù implijet asambles.
Street Fighter a zo bet lakaet da embann war urzhiataer ha savennoù brudet ar mare. E 1988, e oa bet embannet war al letrin NEC Avenue TurboGrafx-CD gant an anv Fighting Street. Street Fighter a zo bet ouzhpennet d'an dastumadenn Capcom Classics Collection: Remixed war PlayStation hezoug hag ivez evit Capcom Classics Collection Vol. 2 for war PlayStation 2 hag Xbox.
# Big Boss

Big Boss zo unan eus ttudennoù pennañ an heuliad c'hoarioù video Metal Gear. Ar wech kentañ ma oa bet tu da welet anezhañ a oa bet er c'hoarioù video diazez Metal Gear war al letrin MSX2 evel penn ofiser hag enebour pennañ Solid Snake. Adkavet e oa bet goude-se gant an anv Naked Snake, taolennet e vez evel ur soudard eus an nerzhioù ispisial stadunanat enoret evel un haroz brezel betek ma vefe gouzañver c'hoarioù politikel. A-benn neuze e sav ur strollad goprsoudarded.
Tudenn Big Boss a zo karet gant al lennegezh c'hoarioù video dre e rol a den drouk met ivez e darempredoù gant Solid Snake. Gant ma yae war-raok kronologiezh bed Metal Gear, e lealded resis kement hag e awenoù gwirion a oa deuet da vezañ diaesoc'h-diesañ da gompren. Ar c'hentañ wech ma voe tu gwelet anezhañ e oa un treitour o klask sevel ur bed gant brezel dizehan, a-feur ma voe adwelet anezhañ e oa deuet da vezañ unan eus tudennoù pennañ ur brezel ideologel ledet war hanter an XX$^{vet}$ kantved. Kas a oa savet ennañ a-nep ar bolitikourien dre o emzalc'h dichek ha difoutre eus tonkad ar soudarded. Setu perak e oa aet Big Boss da sevel e strollad soudarded dezhañ e-unan renet gant Venom Snake.
Evit an heuliad japanat, mouezh Naked Snake a zo hini Akio Ōtsuka (mouezh aktourel Solid Snake) padal Big Boss a zo mouezhiet gant Chikao Ōtsuka (tad Akio Ōtsuka) e Metal Gear Solid 4: Guns of the Patriots. Evit an heuliad saoznek, Naked Snake a zo mouezhiet gant David Hayter (mouezh Solid Snake) ha Big Boss gant Richard Doyle (evit Metal Gear Solid 4: Guns of the Patriots) ha gant Kiefer Sutherland (mouezh aktourel Venom Snake).
# Dying Light

Dying Light zo ur c'hoari video doare kentañ sell ha dresistbevañ-spont en ur bed digor. Sevenet eo bet gant Techland hag embannet gant Warner Bros. Interactive Entertainment. Kelaouet da vezañ embannet e Mae 2013, embannet eo en gwirionez e miz Genver 2015 war Microsoft Windows, Linux, PlayStation 4, hag Xbox One. Soñjet e oa bet da gentañ embann anezhañ war PlayStation 3 hag Xbox 360, met nullet e voe a-benn ar fin dre ma ne oa ket kreñv a-walc'h al letrinoù-se da geñver ezhommoù ar c'hoari.
# Halo: Combat Evolved

Halo zo ur c'hoari video skiant-faltazi milourel ha first-person shooter sevenet gant Bungie hag embannet e 2001 gant Microsoft Game Studios. Ar c'hentañ hini eo en heuliad c'hoarioù video Halo. Embannet e oa bet evel titl diazez war al letrinoù Microsoft Xbox d'ar 15 a viz Du 2001. Microsoft en deus embannet stummoù disheñvel war ar savennoù Microsoft Windows ah Mac OS X en 2003. Ar c'hoari a oa bet embannet diwezhatoc'h evel pellkargadenn war an Xbox 360.

## Liammoù diavaez

* Lec'hienn ofisiel Halo
* Halopedia
# Leisure Suit Larry: Box Office Bust

Leisure Suit Larry: Box Office Bust zo ur c'hoari video avantur sevenet gant Team17 hag embannet gant Codemasters war Microsoft Windows, Xbox 360 ha PlayStation 3. Embannet e oa bet d'ar 27 a viz Meurzh 2009 e Norzhamerika. An eizhvet c'hoari eo en heuliad c'hoarioù Leisure Suit Larry, hag an hini kentañ en heuliad o vezañ embannet war al letrinoù 7vet remziad. Kemennet e oa bet an embannadur d'ar 17 a viz Genver 2008 dre gazetennoù arbennikaet war ar c'hoarioù video.
Ar filmig tañva a oa bet embannet d'ar 16 a viz C'hwevrer 2008 dre Gametrailers.com. Kroget e oa bet un adsevel evit ar Wii ha da vezañ embannet e oa daou viz goude an embann HD eus ar c'hoari. Ken fall e oa bet degemeret ar c'hoari ma voe paouezet al labour.

## Liammoù diavaez

* Lec'hienn ofisiel
* Filmig tañva ar c'hoari
# The Witcher 1

The Witcher I (Polonek: Wiedźmin, Brezhoneg: Ar Sorser) zo ur c'hoari video avantur hag RPG sevenet gant CD Projekt RED hag embannet gant Atari d'ar 26 a viz Here 2007.
Ar c'hoari a zo diazezet war bed an heuliad romantoù Ar Sorser gant Andrzej Sapkowski. Istor the Witcher a gemer plas en ur bed krennamzerel ha moliac'h. Heuliet e vez istor Geralt a Rivii, unan eus ar sorserien diwezhañ, ur chaseour euzhviled. Er c'hoari e vez rediet ar c'hoarier d'ober choazoù a zegaso heuliadoù. Burutellerien o deus bet rebechet e oa hir a-raok gwelet efedoù ar choazoù da zont war-wel. Lod all o deus rebechet e chome re alies "etre" hent buhezouriezh ar c'hoarier.
Ar c'hoari a implij ar c'heflusker video perc'hennet gant BioWare an Aurora Engine. Kroget e oa bet gant sevel un doare d'ar c'hoari evit al letrinoù-ti gant un diazez nevez evit ar grafikoù hag ur sistem en em gannañ, an titl a oa da vezañ The Witcher: Rise of the White Wolf, met nulet e voe.
E miz Gwengolo 2009, CD Projekt RED a embannas dre un doare ofisiel e oant o labourat war un heuliad, The Witcher 2: Assassins of Kings, a voe embannet e miz Mae 2011 war Windows hag OS X kement ha war Xbox 360 e miz Ebrel 2012.

## Director's Cut

Ar studio CD Projekt en deus embannet un doare Director's Cut (didroc'h) d'ar c'hoari e Norzh Amerika d'an 31 a viz Gouhere 2009. Ar memes doare eo d'an doare Enhanced Edition d'ar c'hoari a oa tu implij e-pep lec'h dre ar bed, met hep ar c'hontrollerezh a oa war doare Norzh amerikan ar c'hoari diazez. abaoe eo bet embannet gant an embregezrezh ur patch ofisiel o reiñ an tu d'ar perc'hennerien Norzh amerikan da gaout ar c'hoari evel re peurest ar bed memes ma oa bet prenet ganto ar stumm boest.
# World of Tanks

World of Tanks zo ur c'hoari liesc'hoarier enlinenn MMOG (Massively Multiplayer Online Game) sevenet gant an embregerezh Belarusian-ha-kiprenezat Wargaming hag embannet gant Wargaming.net. Diazezet eo war emgannoù ar c'harbedoù brezel e-kreiz an XX$^{vet}$ kantved. Savet eo bet ar c'hoari war patrom ar c'hoarioù freemium. Tennet eo ar pep brasañ eus tankoù ar c'hoari eus merkoù gwirion pe eus raktresoù eus kentañ lodenn an XX$^{vet}$ kantved, a c'haller da welet e mirdioù ar bed. Bodañ a ra ar c'hoari tankoù soviedek, alaman, amerikan, gall, saoz, japanat, sinaat, eus Tchekoslovakia, Sveden, Polonia hag Italia.
Ar c'hoari a zo digoust (Free-to-play), e bellgargañ a c'haller en ur feson dieub met ar c'hoarierien a zo bountet warno evit paeañ traoù ouzhpenn hag a lak anezho da vezañ c'hoarierien premium.
World of Tanks a zo bet azaset war savennoù liesseurt e-touez al letrinoù c'hoarioù video. Sevenet e oa ar c'hoari war an Xbox 360 gant Wargaming West studio. An titl a oa World of Tanks: Xbox 360 Edition. Ar c'hoarierien war Xbox 360 a implij servijerien disheñvel evit re ar c'hoarierien a c'hoari war ar savenn Windows. Hervez ar savenn choazet o deus ar c'hoarierien kontoù disheñvel, unan evit pep savenn.
Embannet e oa bet ar c'hoari war ar PlayStation 4 er bloavezh 2016. World of Tanks a zo bet azasaet ouzh ar pellgomzioù hezoug dindan an anv World of Tanks Blitz. Ouzhpenn-se ez eus bet savet ur c'hoari-daol anvet World of Tanks Rush ha World of Tanks: Generals, ur c'hoari kartoù da-heul berzh mat ar c'hoari.

## Doare da c'hoari

Klasket e vez gant an embregerezh lakaat ar c'hoari da vezañ c'hoariet c'hoarier a-enep c'hoarier. Bleinañ a ra ar c'hoarierien pep a c'harbed-stourm hobregonet (tankoù skañv, tank etre pe ponner, distrujerien tankoù, kanolioù emgefreek). Ar spered hag an doare da c'hoari a chom hini hini ur c'hoari liesc'hoarier evel-just.
World of Tanks a zo kroget evel ur c'hoari doare eSport e-pad ar World Cyber Games e 2012.

## Skeudennoù

* Bruderezh evit ar c'hoari war ur c'harr-nij.
* Brudañ World of Tanks
* Bruderezh e Gamescom 2012
# Xbox One

An Xbox One zo ur letrin c'hoari evit an ti savet gant Microsoft. Bez eo warlerc'hiad an Xbox 360, an trede letrin eo d'an heuliad Xbox. An Xbox One a oa bet o keveziñ gant hini Sony ar PlayStation 4, an Nintendo Wii U ha Nintendo Switch, da geñver letrinoù Eizhvet remziad. Embannet eo bet e 2013 dre ar ebd hag en Europa e 2014. An Xbox One doare ziwezhañ anvet an Xbox One X, a zo bet diskouezet e miz Even 2017 hag embannet e miz Du; gwellaet e oa bet a-fed teknikel, ha tu zo c'hoari e 4K d'ar c'hoarioù video.
# Yakuza Kiwami

Yakuza Kiwami zo ur c'hoari video gwezh-avantur sevenet gant Sega, un adsevel eo d'ar c'hoari Yakuza, ar c'hentañ c'hoari en heuliad c'hoarioù video Yakuza , embannet da gentañ war al letrin PlayStation 2. Yakuza Kiwami a zo bet embannet war PlayStation 3 ha PlayStation 4 e Japan e 2016, ha war PlayStation 4 evit Europa ha Norzhamerika e 2017. Da vezañ embannet eo war Microsoft Windows dre ar bed dre ar savenn Steam d'an 19 a viz C'hwevrer 2019.

## Liammoù diavaez

* Lec'hienn ofisiel Yakuza Kiwami
# Atari 2600

Atari 2600 (Stella) :
| Produer : | Atari |
| Giz : | Letrin c'hoarioù video |
| Remziad : | Eil remziad (8 bit) |
| Padelezh ar c'henderc'h : | 1977-1991 |
| Kewerier : | 6507 |
| Memor fresk (RAM) : | 128 e |
| Memor sonn (ROM) : | 4 ke |
| Spister uhellañ : | 160x192, 128 liv |
| Kanolioù son : | 2 x mono |
| Mediaoù : | kartouchennoù |
| Niver a skouerennoù gwerzhet : | 25 milion |
| Gwelet ivez: Koñsolennoù c'hoarioù video ||
An Atari 2600, lesanvet Stella pe VCS (Video Computer System) zo ul letrin c'hoari eus an eil remziad hag unan eus ar re c'hentañ oc'h ober gant kartouchennoù. Gwerzhet eo bet tost da 25 milion skouerenn anezhi dre ar bed a-bezh.

## C'hoarioù heverk

* Breakout, Atari (1978)
* Combat, Atari (1977)
* Donkey Kong, Coleco (1982)
* E.T., Atari (1982)
* Pac-Man, Atari (1981)
* Pitfall!, Activision (1982)
* Pole Position, Atari (1983)
* Space Invaders, Atari
# Atari 5200

Atari 5200 :
| Produer : | Atari |
| Giz : | Letrin c'hoarioù video |
| Remziad : | Eil remziad (8 bit) |
| Padelezh ar c'henderc'h : | 1982-84 |
| Kewerier : | 6502 |
| Memor fresk (RAM) : | 16 ke |
| Memor sonn (ROM) : | 32 ke |
| Spister uhellañ : | 320x192, 16 liv eus 256 |
| Kanolioù son : | 4 x mono |
| Mediaoù : | kartouchennoù |
| Niver a skouerennoù gwerzhet : | <5 milion |
| Gwelet ivez: Koñsolennoù c'hoarioù video ||
An Atari 5200 a zo ur letrin c'hoari eus an eil remziad. Gwallvrudet eo abalamour d'ar joystick arnodel hag a veze gwerzhet asambles ganti. Ne oa ket deuet er-maez al letrin-mañ nemet er Stadoù Unanet a-raok ma voe diskroget ar c'henderc'h.
# Gran Turismo (heuliad c'hoarioù video)

thumb|300px|Logo an heuliad c'hoarioù video Gran Turismo Gran Turismo (グランツーリスモ Guran Tsūrisumo, berraet e GT) zo un heuliad c'hoarioù video redadeg otoioù brudet mat ha sevenet gant Polyphony Digital. Sevenet evit al letrinoù Playstation nemetken, ar c'hoarioù Gran Turismo a glask reiñ an tu d'ar c'hoarierien da implij un toullad otioù redadeg gant ar pal ma vefent an tostañ da geñver gwirionez an neuz hag an doare d'o vleniañ. Abaoe penn-kentañ ar Frañchiz e miz Kerzu 1997, tro 76 milion skouerenn a voe gwerzhet dre ar bed war al letrinoù PlayStation 1, PlayStation 2, PlayStation 3, ha PlayStation Portable, o lakaat an heuliad da vezañ an hini gwerzhet ar muiañ ha perc'hennet gant ar merk PlayStation.
Evit adkavout ganedigezh an heuliad Gran Turismo e vez ret distreiñ bloavezh 1992, pa oa bet karget Kazunori Yamauchi gant ur skipailh seizh den all da seveniñ ar c'hentañ c'hoari Gran Turismo, 5 bloaz a voe ezhomm dezho evit e echuiñ. E miz Kerzu 2015, ouzhpenn 76,5 milion skouerenn eus ar c'hoarioù Gran Turismo a oa bet gwerzhet.
An heuliad c'hoarioù video Gran Turismo a oa bet sevenet gant Polyphony Digital ha produet gant Kazunori Yamauchi. Ar pezh a zedenn ar c'hoarierien en heuliad Gran Turismo eo ar grafikoù uhel, un niver uhel a girri-tan a vez tu bleniañ, an adsevel spis d'ar c'hirri-tan, an doare bleniañ tost ouzh unan gwirion,hag an tu a vez roet d'ar c'hoarierien da zegas kemmoù d'an otoioù evit gwellaat pe personelaat hervez ar c'hoantoù.
# Intellivision Amico

Intellivision Amico :
| Produer : | Intellivision Entertainment |
| Giz : | Letrin c'hoarioù video |
| Remziad : | Navvet remziad |
| Padelezh ar c'henderc'h : | |
| Kewerier : | |
| Memor fresk (RAM) : | 2 ge |
| Memor sonn (ROM) : | |
| Spister uhellañ : | 1920x1080 (1080p) |
| Kanolioù son : | |
| Mediaoù : | RFID karten |
| Niver a skouerennoù gwerzhet : | |
| Gwelet ivez: Koñsolennoù c'hoarioù video ||
An Intellivision Amico a zo ul letrin c'hoari eus an eil remziad. Ne oa deuet al letrin-mañ er-maez nemet er Stadoù Unanet a-raok ma voe paouezet da oberiañ anezhi.
# Kickstarter

Kickstarter zo un embregerezh stadunanat e doare benefit corporation, diazezet e Brooklyn, e New York. Brudet eo gant e savenn war internet evit rastellañ arc'hant da arc'hantaouiñ steuñvioù. Pal pennañ an embregerezh eo "sikour steuñvioù ijin da vevañ". E miz Gouhere 2021, Kickstarter en doa rastellet $6,6 miliard gant harp 21 milion a roerien o arc'hantaouiñ 222 000 steuñv, evel filmoù, sonerezh, abadennoù, bandennoù-treset, kazetenniñ, c'hoarioù video, c'hoarioù taol, teknologiezhoù, embannadur, ha steuñvioù liammet ouzh ar boued.
An harperien a ro arc'hant en eskemm ouzh digolloù evel profoù pe arnodadoù. Gwriziennoù an doare d'ober-se zo da gavout en harp arc'hantel a oa roet gant ar paeronniezhoù arzoù, pa oa liammet an arzourien ouzh an arvesterien.

## Notennoù ha daveennoù

* ↑ https://www.nytimes.com/2015/09/21/technology/kickstarters-altruistic-vision-profits-as-the-means-not-the-mission.html
* ↑ http://www.cbc.ca/news/business/kickstarter-crowdfunding-site-officially-launches-in-canada-1.1703774 help bring creative projects to life
* ↑ https://www.kickstarter.com/help/stats
# Super Nintendo Entertainment System

Super Nintendo Entertainment System (SNES) :
| Produer : | Nintendo |
| Giz : | Letrin c'hoarioù video |
| Remziad : | 4e remziad (16 bit) |
| Padelezh ar c'henderc'h : | 1990-2003 |
| Kewerier : | 5A22 |
| Memor fresk (RAM) : | 128 K |
| Memor sonn (ROM) : | 6 Me |
| Spister uhellañ : | 512x448, 4 096 liv |
| Kanolioù son : | 16 |
| Mediaoù : | kartouchennoù |
| Niver a skouerennoù gwerzhet : | 50 milion |
| Gwelet ivez: Koñsolennoù c'hoarioù video ||
Ur letrin c'hoari 16-bit eus ar pevare remziad eo ar Super Nintendo Entertainment System pe SNES produet gant Nintendo eus 1990 betek 2003.

## C'hoarioù heverk

* F-Zero, Nintendo (1991)
* Super Mario Kart, Nintendo (1992)
* Chrono Trigger, Square Co., Ltd. (1995)
* Donkey Kong Country 2: Diddy's Kong Quest, Nintendo/Rare (1995)
# Massively multiplayer online game

Ur C'hoari video enlinenn bras-niver (eus ar saozneg: massively multiplayer online game, berraet en MMOG pe MMO) a vez graet eus ur c'hoari video a vez c'hoariet enlinenn gant e-leizh a c'hoarierien war ar memes servijer. Dre vras ar c'hoarioù MMO a vez savet gant ur bed digor ha padus. An tu a zo da c'hoari ar c'hoarioù-se war meur a savenn hervez ar c'hoari gant ar redi bezañ liammet gant internet: urzhiataer personel, letrinoù c'hoari, pe poellgomzoù.
Ar c'hoarioù video doare MMO a ro an tu d'ar c'hoarierien da labourat kengred pe da vezañ kevezerien etrezo ha war ur skeul ramzel. Hervez ar c'hoari eo posubl kaout eskemmoù gant tud eus ar bed a-bezh. Lies eo ar c'hoarioù ivez hervez an doare ha kavet e vez eus an holl rummadoù c'hoarioù video disheñvel (FPS, MMORPG, strategiezh...).

## Liammoù diavaez

* (en) Listenn Steam c'hoarioù doare enlinenn bras-niver
# PlayStation (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
PlayStation a c'hall bezañ evit :
PlayStation Un heuliad letrinoù c'hoari video savet gant Sony Computer Entertainment. Abao 2013, ez eus pemp letrin ha div hezoug embannet.
* PlayStation (PS pe PS1), kentañ letrin d'an heuliad, reiñ a reas anv d'an heuliadoù
* PlayStation 2 (PS2)
* PlayStation 3 (PS3)
* PlayStation 4 (PS4)
* PlayStation 5 (PS5)
* PlayStation Portable (PSP)
* PlayStation Vita, heulier ar PSP
* PSX (video game console), un enroller video niverennel diazezet war ar PlayStation 2
* Portable Sound Format, a ripped soundtrack from PlayStation games (originally known as "PlayStation Sound Format")
* Sony Play Station, ul letrin chomet diembann diazezet war ar savenn Super Nintendo Entertainment System implijet gant an SNES-CD media format
Gellout a ra ivez bezañ implijet e metoù all evit hini ar c'hoarioù video:
# PlayStation 1

Ar PlayStation 1, embannet d'an 3 a viz Kerzu 1994, a oa bet an hini gentañ d'an heuliad letrinoù PlayStation savet ha perc'hennet gant Sony Interactive Entertainment. Stummoù disheñvel a vezo ouzhpenn d'an hini diaz: an Net Yaroze, ur stumm PlayStation du gant peadra evit sevel programmoù pe c'hoarioù, ar "PSone" ur stumm bihanaet d'an hini orin, ar PocketStation ur stumm letrin hezoug a servije da druchañ er c'hoarioù hag evel memor ouzhpenn. Ul lodenn e oa ar PlayStation d'ar 5vet remziad letrinoù c'hoarioù video o vezañ war ar renk a-enep ar Sega Saturn hag an Nintendo 64. E miz Kerzu 2003, ar PlayStation hag ar PSone a oa bet gwerzhet 102.49 milion skouerenn anezho, deuet e oa da vezañ ar c'hentañ letrin c'hoarioù video o tizhout 120 milion skouerenn gwerzhet.